

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 25.augustā Nr.**447**  (prot.Nr.**18**, **29**.§)

**Par lokālplānojuma „Lokālplānojums zemes vienībām Križu mikrorajonā,**

**Viršu ielas rajonā ražošanas objektu apbūves teritorijas izveidei” apstiprināšanu**

Pamatojoties uz likuma “Par pašvaldībām” 14.panta otrās daļas 1.punktu, Teritorijas attīstības plānošanas likuma 12.panta pirmo daļu, 25.panta pirmo un otro daļu, Ministru kabineta 2014.gada 14.oktobra noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punktu, 88.1.apakšpunktu un 91.punktu, ņemot vērā Daugavpils pilsētas domes 2015.gada 23.jūlija lēmumu Nr.319 „Par lokālplānojuma “Lokālplānojums zemes vienībām Križu mikrorajonā, Viršu ielas rajonā ražošanas objektu apbūves teritorijas izveidei” izstrādes uzsākšanu”, Daugavpils pilsētas domes 2016.gada 9.jūnija lēmumu Nr.307 „Par lokālplānojuma „Lokālplānojums zemes vienībām Križu mikrorajonā, Viršu ielas rajonā ražošanas objektu apbūves teritorijas izveidei” redakcijas nodošanu publiskajai apspriešanai un institūciju atzinumu saņemšanai”, 2016.gada 9.augusta Daugavpils pilsētas domes Pilsētbūvniecības un vides komisijas lēmumu Nr.9, atklāti balsojot: PAR – 10 (V.Bojarūns, A.Broks, J.Dukšinskis, R.Joksts, J.Lāčplēsis, N.Petrova, V.Pučka, D.Rodionovs, A.Samarins, J.Zaicevs), PRET – nav, ATTURAS – nav, Daugavpils pilsētas dome nolemj:

1. Apstiprināt lokālplānojuma „Lokālplānojums zemes vienībām Križu mikrorajonā, Viršu ielas rajonā ražošanas objektu apbūves teritorijas izveidei” redakciju.

2. Apstiprināt Daugavpils pilsētas domes 2016.gada 25.augusta saistošos noteikumus Nr.28 “Lokālplānojuma “Lokālplānojums zemes vienībām Križu mikrorajonā, Viršu ielas rajonā ražošanas objektu apbūves teritorijas izveidei” izmantošanas un apbūves saistošie noteikumi”.

3. Lēmumu par lokālplānojuma apstiprināšanu piecu darbdienu laikā pēc tā spēkā stāšanās ievietot Teritorijas attīstības plānošanas informācijas sistēmā (turpmāk – sistēma), pašvaldības mājas lapā [www.daugavpils.lv](http://www.daugavpils.lv).

4. Paziņojumu par lokālplānojuma apstiprināšanu publicēt sistēmā, divu nedēļu laikā no šī lēmuma pieņemšanas ievietot pašvaldības mājas lapā [www.daugavpils.lv](http://www.daugavpils.lv), kā arī publicēt paziņojumu oficiālajā izdevumā “Latvijas Vēstnesis” un vietējā laikrakstā.

5. Daugavpils pilsētas domes Pilsētplānošanas un būvniecības departaments ir atbildīgs par lēmuma izpildi.

Pielikumā: Daugavpils pilsētas domes 2016.gada 25.augusta saistošie noteikumi Nr.28 “Lokālplānojuma “Lokālplānojums zemes vienībām Križu mikrorajonā, Viršu ielas rajonā ražošanas objektu apbūves teritorijas izveidei” izmantošanas un apbūves saistošie noteikumi”.

Domes priekšsēdētājs *(personiskais paraksts)* J.Lāčplēsis